stanford-oval/wikipedia huggingface dataset:
แรล์ฟ ฮอปตัน บารอนฮอปตันที่ 1

| แรล์ฟ ฮอปตัน บารอนฮอปตันที่ 1 |
| --- | --- |
 แรล์ฟ ฮอปตัน บารอนฮอปตันที่ 1
เกิด: ค.ศ. 1598
อสัญกรรม: กันยายน ค.ศ. 1652
บรรดาศักดิ์: นักการทหารและนักการเมือง
ตำแหน่ง: แม่ทัพฝ่ายกษัตริย์นิยมในสงครามกลางเมืองอังกฤษ
ขุนนางอังกฤษ - กษัตริย์อังกฤษ - ชาวอังกฤษ
แรล์ฟ ฮอปตัน บารอนฮอปตันที่ 1 (อังกฤษ: Ralph Hopton, 1st Baron Hopton; ค.ศ. 1598 - กันยายน ค.ศ. 1652) เป็นแม่ทัพฝ่ายกษัตริย์นิยมผู้มีบทบาทสำคัญในยุทธการที่แบรดด็อกดาวน์และยุทธการอื่นๆ ในสงครามกลางเมืองอังกฤษ
แรล์ฟ ฮอปตันเกิดในปี ค.ศ. 1598 เป็นบุตรของรอเบิร์ต ฮอปตันแห่งวิทัมในซัมเมอร์เซต ดูเหมือนว่าจะได้รับการศึกษาเบื้องต้นจากวิทยาลัยลิงคอล์น (มหาวิทยาลัยออกซฟอร์ด) และเข้ารับราชการในฟรีดริชที่ 5 ผู้คัดเลือกแห่งฟัลทซ์ในการต่อสู้ในสงครามสามสิบปี
ดูเพิ่ม

สงครามกลางเมืองอังกฤษ
สงครามกลางเมืองอังกฤษครั้งที่ 1
ฝ่ายกษัตริย์นิยม
แลคโตบาซิลลัส

| แลคโตบาซิลลัส |
| --- | --- |

Lactobacillus bacteria (around vaginal squamous epithelial cells)

การจำแนกชั้นทางวิทยาศาสตร์
อาณาจักร:: ยูแบคทีเรีย (Eubacteria)
หมวด:: Firmicutes
ชั้น:: Bacilli
อันดับ:: Lactobacillales
วงศ์:: Lactobacillaceae
สกุล:: Lactobacillus Beijerinck 1901

Species
 L. acidophilus  L. brevis  L. delbrueckii subsp. bulgaricus  L. casei  L. delbrueckii  L. fermentum  L. helveticus  L. plantarum  L. rhamnosus  L. reuteri  L. sanfranciscensis  etc.
แลคโตบาซิลลัส (อังกฤษ: Lactobacillus)เป็น แบคทีเรีย ชนิดที่มีประโยชน์ต่อร่างกาย และพบตามธรรมชาติในทางเดินลำไส้ และ ช่องคลอด แลคโตบาซิลลัส ใช้ในการผลิต นมเปรี้ยว และ โยเกิร์ต
แลคโตบาซิลลัสช่วยลดระยะเวลาที่เกิดอาการท้องเสียลงมาได้ถึงสองในสามภายในหนึ่งวัน
แรสเบอร์รี

แรสเบอร์รีแดงยุโรป รอเก็บเกี่ยว
ผลแรสเบอร์รี
แรสเบอร์รี หรือ ราสป์เบอร์รี  (อังกฤษ: raspberry) เป็นชื่อเรียกผลไม้หลายชนิดในสกุล Rubus (สกุลเดียวกับแบล็กเบอร์รี) ส่วนใหญ่อยู่ในสกุลย่อย Idaeobatus มีต้นกำเนิดมาจากแถบยุโรป ผลแรสเบอร์รีสามารถรับประทานได้ซึ่งมีทั้งรสหวานและเปรี้ยว ผลมีสีแดงขนาดเล็กและยังเป็นผลไม้ทางการค้าที่สำคัญ สามารถเจริญเติบโตได้อย่างกว้างขวางทุกสภาพภูมิอากาศทั่วโลกแต่นิยมปลูกกันในพื้นที่ที่มีอากาศหนาวเช่นยุโรปและอเมริกา ลำต้นและตัวต้นก็มีความแข็งแรงมากสามารถขยายพันธุ์ไปได้เรื่อยๆไม่มีขีดจำกัด ซึ่งเป็นผลมาจากการที่มันสามารถงอกลำต้นใหม่จากลำต้นเดิมได้และรากของมันจะเจาะลึกลงไปในดิน ส่วนใบก็สามารถนำไปทำยาได้ การเก็บเกี่ยวนิยมเก็บเกี่ยวในช่วงที่ผลสุกงอมโดยให้ดูจากผลจะมีสีเข้มสด (สีแดง, ม่วง, ดำ) ในช่วงนี้ผลจะมีความหวานมากจึงเหมาะสำหรับนำไปรับประทานหรือนำไปทำแยมผลไม้และเหมาะที่จะนำไปทำอาหารอย่างอื่นทั้งของคาวและของหวาน
ในภาษาท้องถิ่นของไทยเรียกว่า หนามไข่ปู ในประเทศไทยพบกระจายพันธุ์บนพื้นที่ภูเขาสูง อาทิ  ดอยภูคา จังหวัดน่าน, ดอยอินทนนท์ ดอยผ้าห่มปก ดอยเชียงดาว จังหวัดเชียงใหม่, ภูกระดึง จังหวัดเลย
ชนิด

ตัวอย่างของชนิดแรสเบอร์รีในสกุลย่อย Idaeobatus มีดังนี้
Rubus crataegifolius (แรสเบอร์รีเกาหลี)
Rubus idaeus (แรสเบอร์รีแดงยุโรป)
Rubus leucodermis (ไวต์บาร์ก หรือแรสเบอร์รีตะวันตก, แรสเบอร์รีน้ำเงิน, แรสเบอร์รีดำ, หมักทุ้ม)
Rubus occidentalis (แรสเบอร์รีดำ)
Rubus phoenicolasius (แรสเบอร์รีไวน์ หรือไวน์เบอร์รี)
Rubus strigosus (แรสเบอร์รีแดงอเมริกา) (syn. R. idaeus var. strigosus)
บางชนิดก็เรียกว่าแรสเบอร์รีแต่มิได้อยู่ในสกุลย่อย Idaeobatus เช่น
Rubus arcticus (แรสเบอร์รีอาร์กติก)
Rubus nivalis (แรสเบอร์รีหิมะ)
Rubus odoratus (แรสเบอร์รีดอก)
Rubus sieboldii (แรสเบอร์รีโมลุกกะ)
แร็กเกตบอล

| --- | --- |

สมาพันธ์สูงสุด: สหพันธ์กีฬาแร็กเกตบอลนานาชาติ (IRF)
ลักษณะเฉพาะ
การปะทะ: ไม่
ผู้เล่นในทีม: เดี่ยวหรือคู่
แข่งรวมชายหญิง: ใช่ แยกการแข่งขันหรือคู่ผสม
หมวดหมู่: กีฬาแร็กเกต
อุปกรณ์: ลูกแร็กเกตบอล, ไม้แร็กเกตบอล
สถานที่: ในร่มหรือกลางแจ้ง ในสนามแร็กเกตบอล
จัดแข่งขัน
ประเทศ ภูมิภาค: อเมริกา
โอลิมปิก: ไม่
พาราลิมปิก: ไม่
เวิลด์เกมส์: 1981, 1985, 1993, 2009, 2013
การเล่นแร็กเกตบอล
แร็กเกตบอล (อังกฤษ: racquetball) เป็นกีฬาที่ใช้แร็กเกตในการเล่นโดยการตีลูกบอลยางสะท้อนกับกำแพง แร็กเกตบอลนิยมเล่นในร่ม แต่สามารถเล่นในคอร์ตกลางแจ้งได้ โจ ซอเบก (Joe Sobeck) ได้ชื่อว่าเป็นผู้คิดค้นกีฬานี้ขึ้นมาโดยพัฒนาต่อมาจากแพดเดิลบอล โดยการปรับปรุงลูกบอลให้เด้งมากขึ้นและมีความเร็วในการเล่น แร็กเกตบอลมีลักษณะต่างจากกีฬาที่ใช้แร็กเกตชนิดอื่นคือ กำแพงและเพดานถือว่าเป็นส่วนหนึ่งของสนาม
แร็กเกตบอลปกติเล่นระหว่างผู้เล่นสองคน ซึ่งเรียกว่า "วัน-อัป" ถ้าเล่นสามคนจะเรียกว่า "คัต-โธรต" และถ้าเล่นสี่คนจะเป็นการเล่นคู่ จะเรียกว่า "ดับเบิล"
กติกาการเล่น

เริ่มเล่นเกม ผู้เล่นจะทำการเสิร์ฟ โดยการเด้งบอลลงพื้นและตีเข้าไปที่กำแพงด้านหน้า โดยให้บอลกระเด้งกลับมาลงพื้นข้ามเส้น"ชอร์ตไลน์" โดยผู้เล่นอีกฝ่ายจะเริ่มตีได้ภายหลังบอลสะท้อนจากพื้นขึ้นมา โดยการเสิร์ฟบอลสามารถสะท้อนกำแพงได้ แต่ห้ามกระเด้งกำแพงเกินหนึ่งครั้ง บอลไม่สามารถกระเด้งเพดาน และบอลไม่สามารถกระเด้งกำแพงด้านหลังผู้เล่น
ระหว่างการเล่นจะถือว่าสิ้นสุดโดยเริ่มเสิร์ฟใหม่เมื่อ
บอลกระเด้งพื้นเกินหนึ่งครั้ง
บอลไม่สะท้อนถึงกำแพงด้านหน้า
บอลสะท้อนออกไปนอกบริเวณ
บอลโดนตัวผู้เล่นอีกฝ่าย
ผู้เล่นสลับมือถือแร็กเกต
ผู้เล่นถอดสายคล้องแร็กเกตออกจากมือ
ผู้เล่นสัมผัสด้วยส่วนใดส่วนหนึ่งของร่างกายหรือเสื้อผ้า
ผู้เล่นหยุดบอลด้วยแร็กเกต
แรเทอร์บี (เพลงคลีนแบนดิต)

"แรเทอร์บี" (อังกฤษ: Rather Be) เป็นเพลงของวงดนตรีแนวอิเล็กทรอนิกส์จากอังกฤษ คลีนแบนดิต ร้องรับเชิญโดยนักร้องและนักแต่งเพลงชาวอังกฤษ เจสส์ กลินน์ ออกจำหน่ายในวันที่ 17 มกราคม ค.ศ. 2014 เป็นซิงเกิลที่สี่ของวงจากสตูดิโออัลบั้มเปิดตัว นิวอายส์ เขียนโดยสมาชิกในวง ได้แก่ แจ็ก แพตเทอร์สัน และเกรซ แชตโท ร่วมกับเจมส์ เนเปียร์ และนิโคล มาร์แชลล์ และสร้างดนตรีโดยแพตเทอร์สัน และแชตโท เนื้อหาเพลงเกี่ยวกับความรักต่อคนรักที่สำคัญมากจนทำให้ไม่อยากไปที่ไหนอื่น วอร์เนอร์มิวสิกกรุ๊ปได้ปล่อยซีดีเพลงเวอร์ชันรีมิกซ์ออกจำหน่าย โดยได้เดอะเมจิกเชียน ออลอะเบาต์ชี วอลเตอร์อีโก และอัฟเฟเลย์ มารีมิกซ์
เพลงเปิดตัวในอันดับ 1 บนชาร์ตซิงเกิลแห่งสหราชอาณาจักร ทำยอดขายเร็วที่สุดเป็นอันดับสามในปี ค.ศ. 2014 และเป็นซิงเกิลที่มียอดขายสูงสุดในเดือนมกราคม หลังจากเพลง "สเปซแมน" ของแบบิลอนซู ในปี ค.ศ. 1996 เพลงอยู่ในอันดับหนึ่งเป็นเวลา 4 อาทิตย์ และทำยอดขายได้มากกว่า 1 ล้านชุด ได้รับการรับรองระดับทองคำขาว 3 ครั้ง จากองค์กรตัวแทนอุตสาหกรรมสิ่งบันทึกเสียงอังกฤษ ในสหรัฐอเมริกา เพลงทำอันดับสูงสุดที่อันดับ 10 บนบิลบอร์ดฮอต 100 และถูกจัดอยู่ในอันดับที่ 4 ในรายชื่อ เพลงยอดเยี่ยมในปี 2014 โดยบิลบอร์ด
เพลง "แรเทอร์บี" มีชื่อเสียงในระดับโลก เพราะส่วนหนึ่งมาจากมิวสิกวิดีโอของเพลง นำแสดงโดยฮารุกะ อาเบะ ได้กลายเป็นไวรอลในยูทูบ มีผู้รับชมแล้วมากกว่า 420 ล้านครั้ง เพลงได้รับรางวัลแกรมมี ในสาขาบันทึกเสียงเพลงแดนซ์ยอดเยี่ยมแห่งปี ในปี ค.ศ. 2015
ประสิทธิภาพเชิงพาณิชย์

เพลงเปิดตัวที่อันดับหนึ่งใน UK Singles Chart โดยขายได้ 163,000 แผ่นในสัปดาห์แรก เป็นซิงเกิลที่ขายเร็วที่สุดอันดับสามของปี 2014 (รองจากเพลง "Do They Know It's Christmas?" ของ Band Aid 30 และ "Something I Need" ของ Ben Haenow) และเป็นซิงเกิลที่มียอดขายสูงสุดในเดือนมกราคมนับตั้งแต่ "Spaceman" โดย Babylon Zoo ในปี 1996 อยู่ที่นั่นเป็นเวลาสี่สัปดาห์ ซึ่งเป็นอันดับหนึ่งของสหราชอาณาจักรนานที่สุดเป็นเวลาสามปี เป็นเพลงที่ขายดีที่สุดอันดับสองของปี 2014 ในสหราชอาณาจักร โดยขายได้มากกว่า 1.13 ล้านแผ่นภายในสิ้นปีนี้ บนชาร์ต Billboard Hot 100 ของสหรัฐฯ เพลงนี้ขึ้นสูงสุดที่อันดับ 10 นับเป็นเพลง 10 อันดับแรกของสหรัฐอเมริกาใน 10 อันดับแรกของ Clean Bandit และ Glynne เพลงนี้ประสบความสำเร็จอย่างน่าทึ่งทั่วโลก ติดชาร์ตสูงสุดใน 13 ประเทศที่แตกต่างกัน
เมื่อเปิดตัว "Rather Be" ได้สร้างสถิติการสตรีมมากที่สุดในสัปดาห์เดียวบน Spotify ในสหราชอาณาจักร เพลงนี้ได้รับการเล่น 1.09 ล้านครั้งในช่วงเจ็ดวันในเดือนกุมภาพันธ์ 2014 ซึ่งแซงหน้าสถิติเดิมของเพลง "Get Lucky" ของ Daft Punk แม้ว่าตอนนี้จะแซงหน้าสถิตินี้ไปแล้วก็ตาม
เลโอนา ลูวิส

| เลโอนา ลูวิส |
| --- | --- |
ลูวิสในปี 2014
ข้อมูลพื้นฐาน
ชื่อเกิด: เลโอนา หลุยส์ ลูวิส
เกิด: 3 เมษายน พ.ศ. 2528 (39 ปี)
ที่เกิด: ลอนดอน ประเทศอังกฤษ
แนวเพลง: อาร์แอนด์บี,โซล,ป็อป
อาชีพ: นักร้อง,นักแต่งเพลง
ช่วงปี: 2006-ปัจจุบัน
ค่ายเพลง: Sony BMG, Syco, J (อดีต) Def Jam (ปัจจุบัน)
คู่สมรส: เดนนิส จอช (2019-ปัจจุบัน)

เว็บไซต์: leonalewismusic.co.uk
เลโอนา หลุยส์ ลูวิส  (อังกฤษ: Leona Louise Lewis) เกิดเมื่อวันที่ 3 เมษายน พ.ศ. 2528 เป็นนักร้อง นักแต่งเพลง ชาวอังกฤษ ผู้ชนะเลิศการแข่งขันรายการ The X Factor ในฤดูกาลที่ 3
เลโอนา เปิดตัวด้วยซิงเกิลแรก  "A Moment Like This"  ที่มียอดการซื้อเพลงออนไลน์แบบถูกกฎหมาย มากถึง 55,000 โหลดภายในเวลาเพียง 30 นาที และซิงเกิลต่อมา "Bleeding Love" ก็ยังเป็นซิงเกิลที่ขายที่สุดในปี พ.ศ. 2550 ในสหราชอาณาจักร และสามารถขึ้นไปถึงอันดับหนึ่งในหลายประเทศรวมทั้งสหรัฐอเมริกาและฝรั่งเศส
ประวัติ

เลโอนา ลูวิส เกิดที่เมืองสต็อก นิววิงตัน เขตแฮคนี่ย์ ในกรุงลอนดอน ประเทศอังกฤษ เป็นบุตรีของออรัล โจเซีย ลูวิส คนงานชาวแอฟริกัน-แคริบเบียน และมาเรีย ลูวิส คนงานชาวเวลส์ เมื่ออายุได้ 5 ปี เธอได้เข้าศึกษาโรงเรียนการแสดงซิลเวีย ยัง และต่อมาสถาบันอิทาเลีย คองติ และโรงเรียนการแสดงและเทคโนโลยีแห่งลอนดอน ตามลำดับ
เลโอนา เขียนเพลงเป็นครั้งแรกเมื่อมีอายุ 12 ปี ในขณะนั้นเธอได้เข้าร่วมการแข่งขันแสดงความสามารถหลาย ๆ รายการและได้รับชัยชนะ หลังจากออกจากโรงเรียน เลโอนาต้องทำงานหลายอย่างเพื่อหาเงินสำหรับอัดอัลบั้ม อย่างเช่นการเป็นสาวเสิร์ฟและพนักงานต้อนรับในโรงแรม
เลโอนา เขียนและอัดเพลงหลายๆเพลงซึ่งบรรจุอยู่ในเดโม่อัลบั้ม อย่างเช่น Twilight และเมื่ออายุ 15 ปี เธอได้อัดเพลง "Lovin' You" ของมินนี่ ริเพอร์ตัน โดยมีมาร์เลย์ เจ วิลส์ทำหน้าที่เป็นโปรดิวเซอร์ให้ หลังจากนั้นทั้งสองได้รับเชิญจากค่ายโซนี่ให้เดินทางไปยังสหรัฐอเมริกา
หลังจากที่ไม่ประสบความสำเร็จกับการเซ็นสัญญา เลโอนาได้ตัดสินใจหยุดพักและเข้าเรียนต่อในมหาวิทยาลัย ก่อนที่แฟนหนุ่มของเธอจะชักชวนให้เข้าร่วมประกวดในรายการ The X Factor
หน้าที่การงานทางดนตรี > 2549: รายการ The X Factor

ในปี พ.ศ. 2549 เลโอนาได้เข้าร่วมทดสอบกับรายการ The X Factor ฤดูกาลที่ 3 โดยได้ร้องเพลง "Over the Rainbow" เลโอนาสามารถเข้าไปถึงรอบสุดท้ายของรายการและเป็นผู้ชนะในที่สุด เมื่อวันที่ 16 ธันวาคม พ.ศ. 2549 โดยได้รับรางวัลเป็นสัญญาออกอัลบั้มมูลค่า 1 ล้านปอนด์และมีไซมอน โคเวลเป็นที่ปรึกษา
น้ำเสียงของเลโอนา นั้นได้รับคำชมจากกรรมการทั้ง 3 คนของรายการ The X Factor อันประกอบด้วยไซมอน โคเวล, ชารอน ออสบอร์น และหลุยส์ วอลช์ นับคร้งไม่ถ้วน โดยหลายครั้งที่เธอถูกนำไปเปรียบเทียบกับนักร้องเสียงคุณภาพระดับดิว่าอย่าง มารายห์ แครี, วิทนีย์ ฮูสตัน และเซลีน ดิออน
หน้าที่การงานทางดนตรี > 2550: อัลบั้ม Spirit

อัลบั้มแรกของเธอ  ‘Spirit’ ออกขายในอังกฤษเมื่อเดือนพฤศจิกายน 2550 และกลายเป็นอัลบั้มแรกของศิลปิน ที่ขายได้เร็วที่สุดในประวัติศาสตร์ของเกาะอังกฤษและไอร์แลนด์ อยู่ในอันดับ 1 ในชาร์ทนาน 7 สัปดาห์ติดต่อกัน กับยอดขาย 1.8 ล้านชุด โดยอัลบั้มชุดนี้ได้ร่วมงานกับโปรดิวเซอร์อย่าง ไซมอน โคเวลล์ และ คลิฟ เดวิส โดยเลโอนาแต่งและบันทึกเสียงเพลงในอัลบั้มของเธอในลอนดอน ไมอามี่ ลอสแอนเจลิส นิวยอร์กและแอตแลนต้า และทำงานร่วมกับนักแต่งเพลง ตลอดจนโปรดิวเซอร์ระดับแนวหน้าอย่าง Dallas Austin, Max Martin, Stargate, Salaam Remi รวมถึงได้ Ne-Yo มาร่วมร้องในเพลงของเธออีกด้วย
ซิงเกิล "Bleeding Love" โปรดิวซ์โดย Ryan Tedder และแต่งโดย Tedder & Jesse McCartney ซิงเกิลนี้ขายได้มากถึง 66,000 ก๊อปปี้ในวันแรกที่วางแผง, 218,805 ก๊อปปี้ในสัปดาห์แรก และสามารถเปิดตัวที่อันดับ 1 ใน single chart ของสหราชอาณาจักร และไอร์แลนด์ โดยอยู่ในอันดับ 1 นานถึง 5 สัปดาห์ติดต่อกัน
ต่อมาในวันที่ 3 พฤศจิกายน พ.ศ. 2550 เลโอนาได้ปรากฏตัวในรายการ Saturday Night Divas ของช่อง iTV ประเทศอังกฤษ ร่วมกับดิว่าระดับโลกอย่าง เซลีน ดิออน และ เจนนิเฟอร์ โลเปซ และในวันที่ 6 ของเดือนเดียวกัน เธอยังได้รับรางวัล 'Newcomer of the Year' จากเวที Cosmopolitan Ultimate Woman of the Year Awards ของนิตยสาร Cosmopolitan และนิตยสาร Entertainment Weekly ของอเมริกาฉบับพิเศษ ฉบับวันที่ 30 พฤศจิกายน ซึ่งเป็นฉบับ ‘Entertainer of the Year’ ได้จัดให้เธอเป็นหนึ่งใน "8 to Watch in '08" (8 คนดังที่ต้องจับตามองใน พ.ศ. 2551) และให้คำนิยามกับตัวเธอไว้ว่าเป็น "the next Mariah Carey" (มารายห์ แครีคนต่อไป) เลยทีเดียว
หน้าที่การงานทางดนตรี > 2551: ความสำเร็จระดับนานาชาติ

ในเดือนกุมภาพันธ์ พ.ศ. 2551 ซิงเกิล "Bleeding Love" ได้เข้าชาร์ตบิลบอร์ด โดยเปิดตัวที่อันดับที่ 85 และสามารถขึ้นไปอันดับหนึ่งของชาร์ตเป็นเวลา 4 สัปดาห์ไม่ติดต่อกัน โดยเป็นซิงเกิลอันดับหนึ่งของศิลปินชาวอังกฤษซิงเกิลแรก นับตั้งแต่ที่ คิม ไวลด์ ทำสถิตินี้ไว้ในปี พ.ศ. 2530 นอกจากนี้ เลโอนา ยังเป็นศิลปินหญิงชาวอังกฤษคนที่ 3 ที่สามารถนำซิงเกิลเปิดตัวขึ้นอันดับ 1 ของชาร์ตต่อจากซิงเกิล "Downtown" ของ เพทูล่า คลาร์ก เมื่อปี พ.ศ. 2508 และซิงเกิล "Morning Train (Nine to Five)" ของ ชีน่า อีสตัน ในปี พ.ศ. 2524 ทั้งยังเป็นศิลปินหญิงชาวอังกฤษคนที่ 6 ที่สามารถนำเพลงขึ้นอันดับหนึ่งในสหรัฐอเมริกาได้อีกด้วย
ซิงเกิลลำดับที่ 3 "Better in Time" และ "Footprints in the Sand" ออกวางจำหน่ายในสหราชอาณาจักรเมื่อเดือน มีนาคม พ.ศ. 2551 และสามารถไปถึงอันดับ 2 ในชาร์ทของสหราชอาณาจักร โดยมียอดจำหน่ายรวมกว่า 40,000 ชุด
ในพิธีปิดการแข่งขันกีฬาโอลิมปิกฤดูร้อน ณ กรุงปักกิ่ง สาธารณรัฐประชาชนจีน เลโอนาได้ขึ้นแสดงเพลง "Whole Lotta Love" ร่วมกับ จิมมี่ เพจ ในฐานะตัวแทนของเจ้าภาพกีฬาโอลิมปิกครั้งต่อไปในปี พ.ศ. 2554 ซึ่งจะจัดขึ้นที่ กรุงลอนดอน สหราชอาณาจักร โดยได้รับการถ่ายทอดสดไปยังทั่วโลก
เลโอนามีแผนที่จะวางจำหน่ายสตูดิโออัลบั้มลำดับต่อไปในราวปี พ.ศ. 2552 และจะออกทัวร์รอบโลกในปี พ.ศ. 2553
ชีวิตส่วนตัว

ปัจจุบัน เลโอนายังคงพักอาศัยอยู่ในเขตแฮกนี่ย์ กรุงลอนดอน ประเทศอังกฤษ ร่วมกับลู อัล-ชามา แฟนหนุ่มของเธอซึ่งเป็นช่างไฟฟ้าชาวซีเรียน-อาหรับ และรู้จักกันเมื่อเลโอนาอายุ10ปี แต่ปัจจุบันได้เลิกราแล้ว แต่ยังคงที่จะเป็นเพื่อนชนิทกัน
ในปี 2019 เลโอนาได้แต่งงานกับแฟนหนุ่มนักเต้นและนักออกแบบท่าเต้นมืออาชีพของเธอ เดนนิส จอช ในเดือนกรกฏาคม 2019 โดยทั้งคู่ได้จัดงานแต่งในทัสคานี ที่ประเทศอิตาลี โดยทั้งคู่เริ่มคบหาในปี 2010 หลังจากที่เลโอนาเลิกกับแฟนหนุ่มช่างไฟฟ้าของเธอ ทั้งคู่มีลูกสาว 1 คน คือ คาร์เมล อักเลกรา จอช (Carmel Allegra Jaugh; เกิดเมื่อวันที่ 22 กรกฏาคม ค.ศ. 2022)
เลโอนา เป็นมังสวิรัติตั้งแต่อายุ 12 ปี
ผลงาน > สตูดิโออัลบั้ม

Spirit (2007)
Echo (2009)
Glassheart (2012)
Christmas, with Love (2013)
I Am (2015)​
| ก่อนหน้า |  | เลโอนา ลูวิส |  | ถัดไป |
| --- | --- | --- | --- | --- |
| เชน วอร์ด |  | ผู้ชนะเลิศรายการ X Factor   (2006) |  | ลีออน แจ็คสัน |
แหล่งข้อมูลอื่น

http://www.leonalewismusic.co.uk/
แรงรักมรณะ

| แรงรักมรณะ |
| --- | --- |

กำกับ: Steve Shill
เขียนบท: David Loughery
อำนวยการสร้าง: George Flynn Glenn S. Gainor บียอนเซ่ โนวส์   Magic Johnson Matthew Knowles
นักแสดงนำ: Idris Elba   บียอนเซ่ โนวส์   Ali Larter   Bruce McGill   Scout Taylor-Compton   Ron Roggé  ร่วมกับ Jerry O'Connell และ Christine Lahti
กำกับภาพ: Ken Seng
ดนตรีประกอบ: James Dooley
ผู้จัดจำหน่าย: Screen Gems Pictures
วันฉาย: สหรัฐอเมริกา:  24 เมษายน ค.ศ. 2009  สหราชอาณาจักร:  29 พฤษภาคม ค.ศ. 2009
ความยาว: 108 นาที
ภาษา: อังกฤษ
ทุนสร้าง: 20,000,000 ดอลลาร์สหรัฐ
ทำเงิน: 71,881,032 ดอลลาร์สหรัฐ 
แรงรักมรณะ (อังกฤษ: Obsessed) คือภาพยนตร์แนวระทึกขวัญในปี 2009 กำกับโดย Steve Shill และบทโดย David Loughery ภาพยนตร์เรื่องนี้เข้าฉายวันที่ 24 เมษายน ค.ศ. 2009 ในอเมริกาเหนือ และวันที่ 29 พฤษภาคม ค.ศ. 2009  ในสหราชอาณาจักรโดย  Screen Gems Pictures ภาพยนตร์เรื่องนี้ได้ถ่ายทำในช่วงฤดูร้อนของปี  2008
การวางจำหน่ายดีวีดีและบลูเรย์

ดีวีดีแรงรักมรณะวางจำหน่ายในประเทศไทยในวันที่ 16 กรกฎาคม ค.ศ. 2009  วางจำหน่ายดีวีดี ,บลูเรย์ ,และสามารถดาวโหลดในไอทูนส์ได้วันที่ 4 สิงหาคม ค.ศ. 2009  ในอเมริกาเหนือ
นักแสดง

| ผู้แสดง | บทบาท |
| --- | --- |
Idris Elba: Derek Charles
บียอนเซ่ โนวส์: Sharon Charles
Ali Larter: Lisa Sheridan
Jerry O'Connell: Ben
Christine Lahti: Detective Monica Reese
Scout Taylor-Compton: Samantha
Bruce McGill: Joe Gage
Ron Roggé: Roger
Richard Ruccolo: Hank
Matthew Humphreys: Patrick
Nathan and Nicolas Myers: Kyle Charles
แหล่งข้อมูลอื่น

เว็บไซด์อย่างเป็นทางการ เก็บถาวร 2011-02-10 ที่ เวย์แบ็กแมชชีน
Obsessed ที่อินเทอร์เน็ตมูวีเดตาเบส
| ด ค กบียอนเซ่ |
| --- | --- |
 รางวัลและการเสนอชื่อ  ผลงานเพลง  เพลง  การแสดงสด  วิดีโอ 
สตูดิโออัลบั้ม:  เดนเจอรัสลีอินเลิฟ  บี'เดย์  ไอแอม... ซาชาเฟียร์ส  4  บียอนเซ (แพลทินัมอิดิชัน)  เลมอนเนด  เรอแนซ็องส์  คาวบอยคาร์เตอร์ 
อัลบั้มทำร่วมกับศิลปินอื่น:  เอฟรีติงอิสเลิฟ (กับเจย์-ซี ในชื่อเดอะคาร์เตอร์) 
อัลบั้มซาวด์แทร็ก:  เดอะไลออนคิง: เดอะกิฟต์ 
อีพี:  ทรูสตาร์: อะไพรเวทเพอร์ฟอร์แมนซ์  อีร์เรเอมปลาซาเบล  อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส  ฮีต  4: เดอะรีมิกซ์  มอร์โอนลี 
การเผยแพร่ไลฟ์และวิดีโอ:  ไลฟ์แอตเวมเบล์ย  ดิอัลติเมทเพอร์ฟอร์เมอร์  บี'เดย์แอนโทโลจีวิดีโออัลบั้ม  เดอะบียอนเซ่เอกซ์พีเรียนส์ไลฟ์  อโบฟแอนด์บียอนเซ่ - วิดีโอคอลเลกชัน  ไอแอม... ยัวร์: แอนอินติเมทเพอร์ฟอร์แมนซ์แอตเพอร์ฟอร์แมนซ์ลาสเวกัส  ไอแอม... เวิลด์ทัวร์  ไลฟ์แอตโรสแลนด์: เอเลเมนต์สออฟ 4  ไลฟ์อินแอตแลนติกซิตี  ไลฟ์  โฮมคัมมิง: เดอะไลฟ์อัลบั้ม 
ทัวร์คอนเสิร์ต:  เดนเจอรัสลีอินเลิฟทัวร์  เวอร์ริซอนเลดีส์เฟิสต์ทัวร์  เดอะบียอนเซ่เอกซ์พีเรียนส์  ไอแอม... เวิลด์ทัวร์  เดอะมิสซิซคาร์เตอร์โชว์เวิลด์ทัวร์  ออนเดอะรันทัวร์  เดอะฟอร์แมชันเวิลด์ทัวร์  ออนเดอะรันทูทัวร์  เรอแนซ็องส์เวิลด์ทัวร์ 
คอนเสิร์ตและเรสซิเดนส์:  ไอแอม... ยัวร์ส  4 อินติเมทไนต์สวิทบียอนเซ่  รีวัลพรีเซนส์: บียอนเซ่ไลฟ์  โคเชลลาเพอร์ฟอร์แมนซ์ 2018  ดูไบเพอร์ฟอร์แมนซ์ 2023 
ภาพยนตร์และโทรทัศน์:  การแสดงช่วงพักครึ่งในซูเปอร์โบวล์ครั้งที่ 47  ไลฟ์อิสบัตอะดรีม  ออนเดอะรันทัวร์: บียอนเซ่แอนด์เจย์-ซี  การแสดงช่วงพักครึ่งในซูเปอร์โบวล์ครั้งที่ 50  บียอนเซ่: เลมอนเนด  โฮมคัมมิง  บียอนเซ่พรีเซนส์: เมกกิงเดอะกิฟต์  แบล็กอีสคิง 
ธุรกิจ:  เฮาส์ออฟเดเรออน  ฮีต  ฮีตรัช  พอลส์  ไรส์  ทิเดล  ไอวีพาร์ก 
เพลงประกอบที่เกี่ยวข้อง:  เดอะไฟท์ติงเทมป์เทชัน ซาวด์แทร็ก  ดรีมเกิร์ลส์ ซาวด์แทร็ก  คาดิลแลคเรเคิดส์ ซาวด์แทร็ก  เดอะไลออนคิง 2019 ซาวด์แทร็ก 
ครอบครัว:  เจย์-ซี (สามี)  บลู ไอวี คาร์เตอร์ (ลูกสาว)  แมธธิว โนลส์ (พ่อ)  ทีนา โนวส์ (แม่)  โซแลงจ์ โนวส์ (น้องสาว)  แองเจลา เบย์ยินซ์ (ลูกพี่ลูกน้อง) 
บทความที่เกี่ยวข้อง:  พาร์กวูดเอ็นเตอร์เทนเมนต์  เดอะคาร์เตอร์  เดสทินีส์ไชลด์  เซรินา เอเคอร์ส  เทเรซา ลาบาร์เบรา ไวตส์  แฟรงก์ แกตสัน จูเนียร์  แอชลีย์ เอเวอเรตต์  ริกกี ลอว์สัน  บีบี แมกกิล  ทรูสตาร์  เลตส์มูฟ! แฟลชเวิร์กเอาต์  สแคปเทีย บียอนเซ่  เอฟรีบอดีอิสฟลอเลส 
   หมวดหมู่
แรมโบ้ (ภาพยนตร์)

| แรมโบ้ |
| --- | --- |
ใบปิดภาพยนตร์แบบดั้งเดิม
กำกับ: จอร์จ พี. คอสเมโตส์
บทภาพยนตร์: ซิลเวสเตอร์ สตอลโลน เจมส์ คาเมรอน
เนื้อเรื่อง: เคลวิน จาร์เร
สร้างจาก: แรมโบ้ โดย เดวิด มอร์เรล
อำนวยการสร้าง: บัสส์ เฟลท์ชานส์
นักแสดงนำ:   ซิลเวสเตอร์ สตอลโลน  ริชาร์ด เกร็นน่า  ชาร์ลี ไนเปอร์  สตีเฟ่น เบิร์คคอร์ฟ 
กำกับภาพ: แจค คาร์ดิฟฟ์
ตัดต่อ: ลารี บ็อค มาร์ค โกลด์บัตต์ มาร์ค เฮลล์ฟิช กิ๊ป จัฟฟี่ แฟรงค์ อี. เจมิเนส
ดนตรีประกอบ: เจอร์รี่ โกลด์สมิธ
บริษัทผู้สร้าง: โครอลโค พิกเจอร์ส 
ผู้จัดจำหน่าย: ไตรสตาร์ พิกเจอร์ส ยูไนเต็ด โฮม เอนเตอร์เทนเมนต์(ไทย)
วันฉาย:   22 พฤษภาคม ค.ศ. 1985 (1985-05-22) 
ความยาว: 96 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $25.5 ล้านดอลลาร์สหรัฐ
ทำเงิน: $300.4 ล้านดอลลาร์สหรัฐ
ก่อนหน้านี้: แรมโบ้ นักรบเดนตาย
ต่อจากนี้: แรมโบ้ 3
บทความนี้เกี่ยวกับภาพยนตร์ สำหรับความหมายอื่น ดูที่ แรมโบ้ (แก้ความกำกวม)
แรมโบ้ (อังกฤษ: Rambo: First blood Part II) เป็นภาพยนตร์ภาคสองของซีรีส์แรมโบ้ต่อจากภาพยนตร์ภาค 1 คือ แรมโบ้ นักรบเดนตาย ออกฉายในปี พ.ศ. 2528 โดยมีภาค 3 ต่อจากนี้คือ แรมโบ้ 3 และ แรมโบ้ 4 นักรบพันธุ์เดือด นำแสดงโดย ซิลเวสเตอร์ สตอลโลน, Charles Napier, คริสโตเฟอร์ แกรนต์, ดอน คอลลินส์, สตีฟ วิลเลียมส์, แอนดี วูด
เนื้อเรื่องย่อ

หลังจากที่จอห์น แรมโบ้ (ซิลเวสเตอร์ สตอลโลน) ถูกปล่อยตัวออกจากคุกและ ทางกองทัพได้ส่งตัวเขาไปเวียดนาม เพื่อตามหาทหารอเมริกันกลุ่มหนึ่งที่ยังติดค้างอยู่ในประเทศนี้ในฐานะนักโทษ เชลยสงครามซึ่งอาจถูกกักขังอยู่ ณ ที่ใดที่หนึ่ง แผนการคือเขาต้องโดดร่มลงไปในเขตอันตราย พร้อมคำสั่ง ห้ามลงมือกับศัตรูโดยเด็ดขาด แค่ถ่ายรูปกลับมาเท่านั้น แต่คนอย่างแรมโบ้มีหรือจะทำแค่นั้น
แหล่งข้อมูลอื่น

Rambo: First Blood Part II ที่อินเทอร์เน็ตมูวีเดตาเบส
Rambo: First Blood Part II ที่บ็อกซ์ออฟฟิศโมโจ
Rambo: First Blood Part II ที่รอตเทนโทเมโทส์
แลนซิง (รัฐมิชิแกน)

| แลนซิง Lansing |
| --- | --- |
เมืองหลวงของรัฐ และนคร
นครแลนซิง City of Lansing
 Clockwise from top left: Downtown Lansing skyline, Michigan Supreme Court Hall of Justice, Cooley Law School Stadium, Michigan State Capitol
สมญา: Capital City, L-Town, "The Heart of Michigan"
Location in Ingham County, Michigan
แลนซิงLocation in Michigan, United States & North Americaแสดงแผนที่รัฐมิชิแกนแลนซิงแลนซิง (สหรัฐ)แสดงแผนที่สหรัฐแลนซิงแลนซิง (ทวีปอเมริกาเหนือ)แสดงแผนที่ทวีปอเมริกาเหนือ
พิกัด: 42°44′1″N 84°32′48″W﻿ / ﻿42.73361°N 84.54667°W﻿ / 42.73361; -84.54667
ประเทศ:  สหรัฐ
รัฐ:  รัฐมิชิแกน
เคาน์ตี: อิงอัม, คลินตัน, อีตัน
ตั้งถิ่นฐาน: 1835
ตั้งเป็นเมือง: 1859
ตั้งชื่อจาก: Lansing, New York
การปกครอง
 • ประเภท: Strong Mayor-Council
 • นายกเทศมนตรี: Andy Schor (D)
พื้นที่
 • City: 39.81 ตร.ไมล์ (103.11 ตร.กม.)
 • พื้นดิน: 39.17 ตร.ไมล์ (101.45 ตร.กม.)
 • พื้นน้ำ: 0.64 ตร.ไมล์ (1.66 ตร.กม.)
 • เขตเมือง: 158.2 ตร.ไมล์ (354.4 ตร.กม.)
 • รวมปริมณฑล: 1,714.6 ตร.ไมล์ (4,440.8 ตร.กม.)
ความสูง: 860 ฟุต (262 เมตร)
ประชากร (2010)
 • City: 114,297 คน
 • ประมาณ (2018): 118,427 คน
 • ความหนาแน่น: 2,986.55 คน/ตร.ไมล์ (1,153.12 คน/ตร.กม.)
 • เขตเมือง: 313,532 คน
 • รวมปริมณฑล: 464,036 คน
 • CSA: 534,684
เดมะนิม: Lansingite
เขตเวลา: UTC-5 (EST)
 • ฤดูร้อน  (เวลาออมแสง): UTC-4 (EDT)
ZIP code: 48901-48980
รหัสพื้นที่: 517
FIPS code: 26-46000
GNIS feature ID: 1625035
เว็บไซต์: www.lansingmi.gov
แลนซิง (อังกฤษ: Lansing) เป็นเมืองหลวงของรัฐมิชิแกน ในสหรัฐ พื้นที่ส่วนใหญ่ของเมืองอยู่ในอิงอัมเคาน์ตี และมีบางส่วนทางทิศตะวันตกอยู่ในอีตันเคาน์ตี และทางเหนืออยู่ในคลินตันเคาน์ตี เมืองมีประชากร 114,297 คน (ค.ศ. 2010) ถือเป็นเมืองใหญ่เป็นอันดับ 5 ของรัฐมิชิแกน แลนซิงเป็นเมืองหลวงของรัฐมิชิแกนในปี ค.ศ. 1847 สิบปีหลังจากที่รัฐมิชิแกนเป็นรัฐใหม่
แลนซิงเป็นเมืองหลวงของรัฐเดียวในสหรัฐ (ใน 47 เมือง) ที่ไม่ใช่เป็นเคาน์ตีซีตด้วย เคาน์ตีซีตของอิงอัมเคาน์ตีอยู่ที่เมืองเมสัน แต่ก็มีอาคารสำนักงานของเคาน์ตีตั้งอยู่ที่แลนซิงบ้าง
แร้งสีน้ำตาล

| แร้งสีน้ำตาล |
| --- | --- |

แร้งสีน้ำตาลที่Mhasla รัฐมหาราษฏระ
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: เหยี่ยว Accipitriformes
วงศ์:: เหยี่ยวและนกอินทรี Accipitridae
สกุล:: สกุลแร้ง Gyps (Scopoli, 1786)
สปีชีส์:: Gyps indicus
ชื่อทวินาม
Gyps indicus (Scopoli, 1786)


แผนที่แสดงการกระจายพันธุ์ในสีม่วง
แร้งสีน้ำตาล (อังกฤษ: Indian vulture, Long-billed vulture; ชื่อวิทยาศาสตร์: Gyps indicus) นกล่าเหยื่อขนาดใหญ่ชนิดหนึ่ง จำพวกแร้ง
แร้งสีน้ำตาล จัดเป็นแร้งขนาดใหญ่ชนิดหนึ่งมีความยาวลำตัวประมาณ 90 เซนติเมตร น้ำหนักประมาณ 5.5-6.3 กิโลกรัม  ขนตามลำตัวเป็นสีน้ำตาลอ่อน ขอบขนเป็นสีจาง ๆ ส่วนท้องมีสีน้ำตาลอ่อน แผงขนรอบต้นคอเป็นขนอุยหรือขนอ่อนสีน้ำตาล มีจะงอยปากที่งุ้มเรียวกว่าแร้งชนิดอื่น ๆ
แพร่กระจายพันธุ์ตั้งแต่อนุทวีปอินเดียจนถึงเอเชียตะวันออกเฉียงใต้ ในภูมิภาคอินโดจีน มีพฤติกรรมอยู่รวมกันเป็นฝูงเล็ก ๆ เมื่อกินซากอาจจะแย่งกินซากกันแย่งเสียงดังเอะอะหรือกินร่วมกับแร้งชนิดอื่น ๆ ได้
จัดเป็นนกประจำถิ่นของประเทศไทย แต่พบเห็นได้ยากมาก โดยพบครั้งแรกในปี พ.ศ. 2539 ที่จังหวัดพัทลุง และต่อมาในเดือนธันวาคม  พ.ศ. 2547 พบอีกตัวที่อำเภอปะเหลียน จังหวัดตรัง เป็นลูกนกที่ยังไม่โตเต็มวัย นับเป็นตัวที่ 4 ในรอบ 10 ปีเคยพบเห็นอยู่ในเขตรักษาพันธ์สัตว์ป่าห้วยขาแข้งโดยมันกำลังกินซากกวางอยู่จำหน่วย5ตัวเท่านั้น
ปัจจุบัน มีสถานะเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q248086  Wikispecies: Gyps indicus  ADW: Gyps_indicus  ARKive: gyps-indicus  Avibase: C255F69A6BC7F0DC  BirdLife: 22729731  eBird: indvul1  EoL: 1047562  GBIF: 2480385  iNaturalist: 5369  IRMNG: 10453178  ITIS: 175489  IUCN: 22729731  NCBI: 341451  Species+: 4036  Xeno-canto: Gyps-indicus